**BÁNYÁSZ**

**SZÜCSI**  **EGYESÜLET**

# **HORGÁSZ**

3034 Szűcsi, Liliom utca 13.

 XV. számú tájékoztató

**II. Befizetés**

**Felhívjuk a Tisztelt Horgásztársak figyelmét, hogy az engedélyt csak a villanyszámla kiegyenlítését követően áll módunkban kiadni a Horgásztanyán.**

***Amennyiben a meghatározott időre valaki nem fizeti be az áramdíjat a villanyt 15 napon belül lekötjük.***

***A visszakötés ára: 37.500,-Ft.***

**A befizetés módja: KÉSZPÉNZ az engedély kiváltásakor.**

**Befizetések időpontjai: 2015.január 03. 08,00-10,30 h-ig**

 **2015.február 07. 09,00-12,00 h-ig**

 **2015.március 07. 09,00-12,00 h-ig**

 **2015.március 21. 09,00-12,00 h-ig**

Annak a horgásznak, aki a befizetést a megadott határidőig nem rendezi **TAGSÁGI VISZONYÁT** az egyesület vezetősége az **Alapszabály 8.§. 1.bek d., pontja alapján megszünteti, illetve törli!**

**A 2015. évi engedély kiváltása az egyesület horgásztanyáján történik (a betelt horgászigazolványok cseréje 3.500,-Ft).**

**Az engedély kiváltásakor fel kell mutatni:**

-Személyi igazolvány vagy útlevél

-Horgászigazolvány

-Állami jegy

-Ha úgy ítéli meg az engedély kiváltásakor adja meg a telefonszámát.

**III. Fogási napló kötelező beérkezési határideje: 2015. január 31. !**

**Levélcím: Szűcsi Bányász Horgász Egyesület**

**3034 Szűcsi, Liliom utca 13. Demeter János Tel.:06-37/326-072**

**AKI A FOGÁSI NAPLÓT A FENTI HATÁRIDŐIG NEM KÜLDI MEG, ANNAK TAGSÁGI VISZONYÁT FELFÜGGESZTJÜK!**

**FONTOS!**

**Ismételten tudomásukra hozzuk, hogy a 028/25 hrsz. alatt bejegyzett ingatlan (V-ös gáti tó) a Szűcsi Bányász Horgászegyesület kizárólagos tulajdonát képezi, arra tulajdoni hányadot, széljegyet vagy bármilyen albetétet bejegyeztetni nem lehet.**

**(Ennek többszöri és ismételt tudomásukra hozását az Ügyészség rendelte el részünkre.)**

**Amennyiben a befizetést 2015. április 30-ig nem teljesítik, úgy a jelenleg tulajdonukat képező házat, stéget, vagy egyéb építményüket – a vezetőség által meghatározott módon – el kell adniuk!**

**Ezen határidő letelte után a házat, stéget, vagy egyéb építményt az egyesület lefoglalja, az ingóságokat hatósági tanuk jelenlétében zárt helyre szállítja, majd a házat, stéget, vagy egyéb építményt ÉRTÉKESÍTI!**

**Hasonló az eljárás azon „rendes” tagjainkkal is, akik a befizetési határidőt NEM tartják be**!

Az egyesület tulajdonában lévő területen, CSAK TELJESJOGÚ EGYESÜLETI TAGNAK lehet különféle építménye, új tag felépítményt vásárolhat, de új építési helyet nem áll módunkban biztosítani.

**Egyebek:**

1. Felhívom a figyelmét, hogy a horgászstégjéhez tartozó területen a NÁDAT le kell vágnia. Ennek elmulasztása fegyelmi felelősségre vonást von maga után!
2. **HATÁROZATOK:**

**A horgászegyesület vezetősége 2006. november 25-én hozott határozata alapján,**

„Az V-ös gáti tó elszennyeződése miatt 2007. január 01.-től – meghatározatlan ideig – az etetőkosaras, illetve etetőkosár jellegű (pl.: Recézett, vagy ún. Etetőólom) készség használatát a vezetőség **MEGTILTJA**!

Bármilyen jellegű etetés csak **SZÁRAZ SZEMES** takarmánnyal engedélyezett!

A határozat megszegése fegyelmi felelősségre vonást von maga után!

Az ellenőröknek joguk van a horgászkészséget a vízből kivetetni és azt ellenőrizni!”

**A horgászegyesület vezetősége 2011. május 07-én hozott határozata alapján,**

**Idézet „1”:**

**„2012. január 01-től a „zászlósbot” (ORSÓ NÉLKÜLI**) **használata megszüntetésre kerül, helyette a csaliháló használata egész évben engedélyezett lesz**.

 **Idézet „2”:**

**„A harcsa kifogása méretkorlátozás alá esik, 2012. január 01-től a kifogható legkisebb méret 70 cm.”**

 **Bármilyen színű billogot viselő harcsák is a méretkorlátozás betartásával kifoghatók!**

 **Idézet „3”:**

**Minden haltelepítésnél teljes körű horgászati tilalom lesz, a horgászok** **időben és jól látható helyen értesülnek róla.**

**A horgászegyesület vezetősége 2011. november 19-én hozott határozata alapján a 6 kg feletti pontyot vissza kell helyezni a tóba.**

**A horgászegyesület vezetősége 2014. október 25-én hozott határozata alapján, azt a horgásztársat aki önkényesen, a vezetőség hozzájárulása nélkül a tóba bármilyen halat, élőlényt telepítés céljából beletesz, azonnali hatállyal véglegesen kizárja tagjai sorából.**

**Az ellenőrök a fenti határozatok betartását szigorúan ellenőrzi fogják, a fentiek be nem tartása fegyelmi felelősségre vonást von maga után.**

***Tisztelt Horgásztársak!***

***Minden fontos információ elérhető a szucsigatito.hu weboldalon kérjük aki teheti kísérje figyelemmel!***

Végezetül az egyesület vezetősége és magam nevében kellemes ünnepeket és eredményekben gazdag új évet kívánok!

Szűcsi, 2014. december 01.

Sporttársi üdvözlettel: Dr. Egei Ferenc

 HE. Elnök